-ปืนแบลงค์กันไม่ใช่ของเล่นควรเก็บปืนไว้ในที่มิดชิด และเก็บให้พ้นมือเด็ก พึงปฏิบัติเสมอว่าปืนแบลงค์กันเป็นปืนจริง และควรปฏิบัติตามกฎการใช้ปืนอย่างเข้มงวด -ทุกครั้งที่จับปืนแบลงค์กันให้คำนึงเสมอว่าปืนนี้มีลูกกระสุนบรรจุ พร้อมยิง ถึงแม้ว่าจะไม่มีก็ตาม -ไม่นำนิ้วเข้าไปที่โก่งไกปืน ยกเว้นแต่เมื่อพร้อมที่จะยิงปืนแล้ว - ไม่ควรเล็ง ชี้ จี้ปืนไปในทางที่มีคน สัตว์ และสิ่งมีชีวิตอื่นๆ แม้ว่ากระทำโดยเจตนาหรือไม่ก็ตาม ยกเว้นแต่เป็นงานแสดงละคร เกิดเหตุภาวะฉุกเฉิน เพื่อส่งเสียงสัญญาณ -ไม่ควรนำปืนมาหยอกล้อเล่นกัน ถึงแม้ว่าปืนจะไม่มีลูกกระสุนก็ตาม -ไม่ควรถือปืนแบลงค์กันใกล้ใบหน้าจนเกินไป การเล็งที่ถูกต้องคือถือปืนให้สุดช่วงแขนก่อนยิงทุกครั้ง -ปืนแบลงค์กันเมื่อยิงแล้วจะเกิดเสียง ประกายไฟ ควรใส่อุปกรณ์ป้องกันเสียง และยิงให้ห่างจากเป้าหมายไม่น้อยกว่า 1 เมตร หลังจากยิงแล้วตัวปืนจะเกิดความร้อนบริเวณลำกล้อง สไลด์ปืน และเขม่ากระจายบนอากาศ ควรใส่แว่นตาเพื่อป้องกันเขม่า -ไม่ควรฝึกซ้อมยิงปืนในพื้นที่ ที่ไม่ปลอดภัย ควรฝึกซ้อมในสนาม หรือพื้นที่ ที่ตรวจสอบว่าปลอดภัยและห่างไกลผู้คนเท่านั้น -ไม่ควรฝึกซ้อมยิงปืนในพื้นที่ ที่อากาศถ่ายเทไม่สะดวก เนื่องจากเขม่าที่กระจายบนอากาศเมื่อสูดดมในปริมาณมากจะทำให้เกิดปัญหาทางสุขภาพและระบบการหายใจ -ก่อนที่จะเหนี่ยวไกปืนทุกครั้ง ให้ดูข้างหน้าว่าปืนเล็งไปในทิศทางที่ปลอดภัย ไม่มีคน สัตว์แล้วหรือให้ยิงปืนขึ้นฟ้า (เฉพาะปืนแบลงค์กันเท่านั้น) เพื่อรักษาสิ่งแวดล้อม หลังจากยิงปืนแล้ว ควรเก็บปลอกกระสุนที่หล่นตามพื้นให้เรียบร้อย -หากปืนมีปัญหาขณะทำการยิง ควรหยุดและตรวจสอบให้แน่ใจว่าทุกอย่างของปืนปกติดี หรือปรึกษาสอบถามผู้ขายหรือผู้เชี่ยวชาญด้านปืนแบลงค์กัน -หากมีข้อสงสัยในการใช้ปืนหรือมีปัญหาเกี่ยวกับการใช้ปืน ควรติดต่อสอบถามผู้ขายหรือผู้เชี่ยวชาญโดยตรง